Source: https://www.banos.sk/comment/2164
Timestamp: 2020-02-21 01:38:21+00:00
Document Index: 4412013

Matched Legal Cases: ['§ 7', '§ 7', '§ 8', 'súd ', 'súd ', 'súd ', '§ 676', 'súd ', '§ 85', '§ 3', '§ 85', '§ 711', '§ 712', '§ 711', '§ 711', '§ 712', '§43', '§ 685', '§ 7', '§ 6', '§ 7', '§ 6', 'súd ', '§663', '§ 712', '§ 712', '§ 711', '§ 712', '§ 711', '§ 711', '§ 711', '§ 7', '§ 6', '§ 710', '§676', '§ 679', '§ 710', '§ 710']

﻿ Nájom bytu | Advokátska kancelária BÁNOS s.r.o.
Vazeny pan advokat,
Vazeny pan advokat, uplne kratko : Fyzicka osoba, ktora ma DIC a je zamestnancom (nie je SZCO a nema ICO), je tzv. dodavatelom? Hovorime o beznom zamestnancovi, ktory prenajima byt podla Obcian.zakonnika a ma DIC. Je to podnik. alebo ina obchod. cinnost? t.j. v pripade najmu bytu mam status spotrebitela (ako uvadzate toto slovne spojenie klientovi nizsie) ? Alebo to zavisi od zakona? Klient nizsie nenapisal, ze prenajimatel ma DIC, islo asi o bezneho cloveka. Dakujem uctivo za vasu odpoved.
Dusan, 3. február 2020 - 19:55
Dobrý deň, moja dcéra si
Dobrý deň, moja dcéra si prenajala v Nemecku byt na dobu určitú, na jeden rok. Zaplatila kauciu na 3 mesiace. Potom nastali komplikácie. Počas sťahovania jej majiteľka vyvolávala, že kde je, prečo nie je v byte, že je klamárka a preto si nasťahuje nového nájomcu. Dcéra sa jej ospravedlnila, trochu bol kľud a znovu to začalo. Do bytu si dcéra samozrejme doniesla veľa krabíc, v ktorom má potrebné veci a jednu skrinku. Znovu jej to začalo vadiť. Ešte pred začiatkom nájmu jej dcéra poslal sms - výpoveď z bytu, s tým, že ju žiada o vrátenie kaucie a neodíde z bytu, kým jej ju nevráti. Týždeň sa jej neozvala a potom jej cez právnika poslala list, v ktorom bolo napísané, že má uhradiť nájom, ale zvýšený o úrok a vypratať byt, lebo že si z bytu urobila sklad. Dcéra ihneď uhradila, krabice ide poslať na Slovensko, len už sa bojí v tom byte ostať, je možná nejaká výpovedná doba?
Straková Anna, 13. júl 2019 - 11:08
Dobrý deň prajem, chcela by
Dobrý deň prajem, chcela by som sa opýtať kedže mám mestský byt a pred 3 mesiacmi mi prišiel papier na predĺženie nájomnej zmluvy všetko som vypísala ale kedže som bola v tej dobe na konci tehotenstva a mala som ho problémové, potom aj pôrod v tom mi malá ochorila ja som mala tiež zdravotné problémy tak som zabudla poslať ten papier. Teraz mi prišiel papier a ukončený nájomnej zmluvy a vypratanie bytu by som sa chcela spýtať či sa dá ešte s tým niečo robiť.. Ďakujem za odpoveď
Simona, 11. júl 2019 - 12:39
Dobrý večer pán advokát,
Dobrý večer pán advokát, potrebujem poradiť. Bývam s rodinou /manželka a 2 deti/ v obecnom nájomnom byte od roku 2002. Zmluva bola vtedy podpísaná na dobu neurčitú. Dňa 7.6.2019 som dostal oznámenie v nasledovnom znení: Predmetný byt bol postavený so štátnou podporou fondu rozvoja bývania a má charakter obecných nájomných bytov.a preto musí splňať náležitosti ustanovené zákonom č. 443/2010 Z.z. o dotáciách a VZN č. 95 o prenájme bytov v meste Holíč. Medzi tieto náležitosti patrí aj zloženie zábezpeky vo výške 6-násobku mesačného základného nájomného. Po celú dobu nájmu musí byť splnená podmienka príjmu podľa zákona č. 601/2003 o životnom minime a doba nájmu dohodnutá v nájomnej zmluve može byť najviac 3 roky. Ešte je v tom oznámení rozpísané kam treba uhradiť finančnú zábezpeku a na čo je určená a mám sa v súvislosti s dohodnutím podmienok úhrady finančnej zábezpeky dostaviť na Mestský úrad do 30.06.2019. A ešte mám aj doložiť priemerný mesačný príjem za rok 2018, ktorý odo mňa som doteraz z nikto nepýtal. Prosím Vás, je toto oznámenie v súlade so zákonom. Aby až po sedemnástich rokoch bývania mesto použilo zákony, ktoré vlastne neplatili v čase, keď nám bol ten byt pridelený? Musím na toto pristúpiť, ked mám nájomnú zmluvu na dobu neurčitú a teraz by mi dali novú zmluvu len najviac na dobu 3 roky? Vopred Vám veľmi pekne ďakujem za odpoveď Jozef H.
Jozef , 10. jún 2019 - 22:21
Odpoveď pre Ivana Trenciaka:
Odpoveď pre Ivana Trenciaka: Dobrý deň, právo jednostranne zvýšiť nájomné má prenajímateľ, a to len pokiaľ si toto právo vymienil v nájomnej zmluve. Podpisom nájomnej zmluvy nájomca vyjadruje súhlas s jej obsahom, teda ak je v nej zakomponované právo jednostranne zvýšiť nájomné, prenajímateľ sa porušenia zmluvy nedopustí.
mgr.robert.banos, 21. máj 2019 - 9:29
Dobriden chcem sa spýtať má
Dobriden chcem sa spýtať má právo správca bytov na zvyšovanie nájmu bývame mestských bytoch
Ivan treciak, 7. máj 2019 - 14:11
Odpoveď pre Zuzanu:
Odpoveď pre Zuzanu: Dobrý deň, Občiansky zákonník výslovne neurčuje, že nájomná zmluva musí byť písomná. Písomnú formu musí mať, len ak to vyplýva zo zákona alebo si to účastníci dohodli. Písomnú formu nájomnej zmluvy musí mať napr. zmluva o nájme a podnájme nebytových priestorov. V prípade, ak nájomná zmluva nie je v písomnej forme, ústne dohodnutý obsah by mal byť spísaný vo forme zápisnice. Nájomná zmluva je platná v momente, ak sa strany dohodnú na nájomnej zmluve. Účinnosť zmluvy nastáva súčasne s jej vznikom, ak tento deň je aj prenechaný predmet nájmu na dočasné užívanie nájomcovi. Ak strany dohodnú, že nájomná zmluva bude určitá od konkrétneho dátumu, tak nastáva účinnosť nájomnej zmluvy vtedy, keď nastane deň vzniku. Ak prenajímateľ v danom dni dá do užívania nájomcovi prenajatú vec, tak aj nájomcovi vzniká povinnosť platiť nájomné, to znamená, že nájomná zmluva je od toho okamihu účinná. Na vznik nájmu sa vyžaduje dohoda strán o podstatných náležitostiach nájomnej zmluvy, ktorými sú predmet nájmu, nájomné a jeho výška. Predmet nájmu musí byť špecifikovaný už pri uzavretí zmluvy. Samozrejme z nájomnej zmluvy nesmie chýbať presné označenie zmluvných strán (meno, priezvisko, dátum narodenia a adresa trvalého pobytu pri fyzických osôb; obchodné meno, sídlo, IČO a zápis v príslušnom obchodnom registri pri právnických osôb. Ak vo Vašom prípade ide o byt, nájom bytu zanikne písomnou dohodou medzi prenajímateľom a nájomcom alebo písomnou výpoveďou. Ak bol nájom bytu dohodnutý na určitý čas, zanikne tiež uplynutím tohto času. Prenajímateľ môže vypovedať nájom bytu iba zo zákonom ustanovených dôvodov.
mgr.robert.banos, 30. apríl 2019 - 22:54
Odpoveď pre Paulínu:
Odpoveď pre Paulínu: Dobrý deň, podľa § 7 ods. 1 e) zákona o krátkodobom nájme bytu môžete Vy ako prenajímateľ vypovedať krátkodobý nájom bytu ak máte daný iný dôvod výpovede dohodnutý v nájomnej zmluve, pre ktorý nemožno spravodlivo požadovať trvanie nájomného pomeru - vo Vašom prípade predaj bytu. Čo sa týka výpovednej doby podľa § 7 ods. 3 zákona o krátkodobom nájme bytu, táto nesmie byť kratšia ako jeden mesiac, čo je vo Vašom prípade v poriadku. Ak ste odoslali nájomcovi písomnú výpoveď, krátkodobý nájom bytu sa skončím uplynutím výpovednej lehoty. Táto začína plynúť dňom nasledujúcim po dni, v ktorom bola výpoveď doručená nájomcovi. Vo vašom prípade teda výpovedná lehota začala plynúť 06.04.2019, pričom krátkodobý nájom sa skončí 06.05.2019. K tomuto dňu je nájomca v zmysle § 8 spomínaného zákona povinný vypratať byt na vlastné náklady a tento odovzdať prenajímateľovi v riadnom stave. Ak nájomca byt nevyprace alebo neodovzdá prenajímateľovi ani v lehote 10 kalendárnych dní odo dňa skončenia nájmu je prenajímateľ oprávnený na účely zabezpečenia pohľadávok zadržať hnuteľné veci nájomcu nachádzajúce sa v byte, okrem vecí, ktoré sú vylúčené z exekúcie. Prenajímateľ je oprávnený zadržať hnuteľné veci nájomcu nachádzajúce sa v byte len vtedy, ak nespotrebovaná časť peňažnej zábezpeky nepostačuje na uspokojenie pohľadávok. Svojpomocné vypratanie nájomcu je protizákonné. Ak by nájomca byt napriek uvedeným skutočnostiam nevypratal ani po Vašich predchádzajúcich písomných upozorneniach, bude žiadúce obrátiť sa na súd so žalobou o vypratanie nehnuteľnosti, kedy súd môže právoplatne rozhodnúť o povinnosti byt vypratať v súdom stanovenej lehote. Ak by nájomca nerešpektoval ani súdne rozhodnutie, mohlo by prísť k nútenému výkonu rozhodnutia formou exekúcie, kde už exekútor má zákonné prostriedky na vypratanie bytu aj za súčinnosti policajného zboru.
mgr.robert.banos, 30. apríl 2019 - 22:49
Pan advokat, v podpisanej
Pan advokat, v podpisanej zmluve o kratkodobom najme medzi najomcom a prenajimatelom je vypovedna lehota 1mesiac. Najomca sa ohradza,ze je neprijimatelny 1mesiac pre nich. Co mozem urobit? Podotykam najomca je tam 3mesiace a okrem kaucie som nikdy nedostala najomne na cas. Vzdy minimalne 2tyzdne po. Alebo len polovicu najmu. Dovod vypovede je predaj bytu,kt. Je zahrnuty v bodoch o ukonceni najmu zo strany prenajimatela. Vypoved poslana 21.3. Na jeho p.o.box,dorucena 22.3. Prevzata z p.o.boxu 5.4.
Paulina, 9. apríl 2019 - 16:08
Dobrý deň. Chcela by som sa opýtať či je prenajímateľ povinný pri poruche studne (znečistenie, kalná voda, piesok... ) zabezpečiť nájomcom vodu, alebo aspoň nejakú úľavu z nájmu keďže nájom sa platí ale voda v dome nie je doslova na nič použiteľná iba na splachovanie toalety, už dlhší čas (3tyz). Za odpoveď ďakujem.
Sofi , 4. marec 2019 - 16:44
Dobrý deň. Chcem sa spýtať či
Dobrý deň. Chcem sa spýtať či je nájomná zmluva plátna ak je podpísaná, ale nieje na nej uvedený dátum kedy sa podpisovali. Deň pred začatím účinnosti som nájomnú zmluvu zrušila.
Zuzana, 1. marec 2019 - 18:24
Odpoveď pre Igora: Dobrý deň, pokiaľ ste mali zmluvu uzatvorenú podľa zákona č. 98/2014 Z. z. o krátkodobom nájme bytu, v takom prípade je prenajímateľ oprávnený vypovedať nájomnú zmluvu o.i. v prípade, ak nájomca riadne a včas nezaplatil nájomné alebo úhrady za plnenia poskytované s užívaním bytu za čas dlhší ako dva mesiace. Krátkodobý nájom bytu sa z uvedeného dôvodu skončí uplynutím výpovednej doby, ktorá začína plynúť dňom nasledujúcim po dni, v ktorom bola druhej zmluvnej strane doručená písomná výpoveď. Výpovedná lehota nesmie byť kratšia ako pätnásť dní. Pokiaľ sa teda domnievate, že prenajímateľ s Vami skončil krátkodobý nájom bytu neplatne, máte právo obrátiť sa na súd so žalobou o neplatnosť skončenia krátkodobého nájmu bytu, a to v lehote do dvoch mesiacov odo dňa doručenia výpovede. Uplynutím tejto lehoty právo zaniká. V prípade určenia neplatnosti skončenia nájmu je zmluvná strana, ktorá neplatné skončenie nájmu spôsobila, povinná napraviť tento stav uvedením do predošlého stavu a nahradiť škodu, ktorá druhej strane vznikla. Ak nie je uvedenie do predošlého stavu možné, zmluvnej strane nevznikne nárok na náhradu škody alebo náhrada škody nie je s ohľadom na závažnosť spôsobenej ujmy postačujúca, má zmluvná strana, ktorá na súde neplatné skončenie nájmu úspešne uplatní, právo na primerané finančné zadosťučinenie. Primerané finančné zadosťučinenie sa určí s prihliadnutím na závažnosť a rozsah spôsobenej ujmy, trvanie protiprávneho stavu a mieru protiprávneho zásahu do práv zmluvnej strany. Rovnako sa môžete na súde domáhať vrátenia depozitu, pokiaľ prenajímateľ nemal právo uspokojiť z neho pohľadávku voči Vám. Prenajímateľ je povinný nájomcovi splnenie registračnej povinnosti preukázať, a to predložením dokladu o registrácií na príslušnom daňovom úrade.
mgr.robert.banos, 6. december 2018 - 9:50
Este som zabudol doplnit -
Este som zabudol doplnit - vlastnik ma depozit (teda ak ho este ma) ktory nemusel doteraz pouzit. Podla vsetkeho nema ani DIC. Co znamena povinnost preukazat pridelene (registrovane) DIC? Napr. fotokopia v Zmluve? Alebo cislo DIC v zmluve? Dakujem.
Igor, 23. november 2018 - 6:40
Pan advokat zelam pekny den,
Pan advokat zelam pekny den, dostal som (myslim si) nezakonnu 15- dnovu vypoved podla zakona 98/2014. Vraj neplateniw najomneho (zaplatenw je vsetko), niekomu tu asi vadim. Existuje sposob ako sa branit? Raz som meskal tak, ze bolo zaplatenw 50% celeho najmu a do 2 tyzdnov som dorovnal vsetko. Dovod vypovede-nepresne platenie najomneho. Srdecne dakujem za odpoved.
Igor, 23. november 2018 - 6:34
Odpoveď pre Petra: Dobrý deň, pokiaľ ste s nájomcom platne ukončili nájomnú zmluvu a on sa aj po jej ukončení nechce vysťahovať nie je možné ho vysťahovať svojpomocne. Svojpomocne to nie je možné hlavne preto, že týmto úkonom by došlo k zásahu do vlastníckeho práva nájomcu, pretože nájomca môže mať v predmetnej nehnuteľnosti aj veci, ktoré nepatria Vám ako prenajímateľovi. Ak nájomca užíva Váš byt aj po skončení nájmu, môžete podať návrh na vypratanie nehnuteľnosti (bytu) na príslušný súd.
mgr.robert.banos, 18. november 2018 - 10:59
Dobrý deň, ja som v opačnej situácii. Nájomca sa nechce vysťahovať aj napriek ukončenej nájomnej zmluve. Môžem ho ako prenajímateľ vysťahovať svojpomocne,alebo musím mať súhlas súdu?
Peter, 4. november 2018 - 18:20
Odpoveď pre Sandru:
Odpoveď pre Sandru: Dobrý deň, v zmysle platnej legislatívy, pokiaľ dôjde k zmene vlastníctva k prenajatej veci, vstupuje nadobúdateľ do právneho postavenia prenajímateľa. To znamená, že nová majiteľka s Vami nemusela podpísať nájomnú zmluvu. Čo sa týka výpovede z nájmu, prenajímateľ Vám môže vypovedať nájomnú zmluvu v minimálne trojmesačnej výpovednej lehote.
mgr.robert.banos, 14. október 2018 - 18:32
Dobrý deň,mam jednu otázku
Dobrý deň,mam jednu otázku prenajali sme si byt 07.2014 každého nasledovného roka sme z majiteľom podpisovali dodatok k nájomnej zmluve tak bolo aj tohto roka 2018( dodatok je podpísaní do 07.2019.bohuzial majiteľ v auguste umrel dedičom je jeho dcéra.najprv chcela zvýšiť nájomné o 100€ ked sme s tim nesúhlasili poslala nam výpoveď od 1.11 a byt musíme opustiť 31.12 (dôvod riešenie jej bytovej situácie ) Nájomné platíme načas + mame male dieta s majiteľkou sme nepodpísali žiadnu zmluvu otázka ak si nenájdeme byt do 31.12 či nas majiteľka može vysťahovať
Sandra, 2. október 2018 - 20:43
Odpoveď pre Rudolfa:
Odpoveď pre Rudolfa: Dobrý deň, podľa občianskeho zákonníka sa nájom skončí uplynutím doby, na ktorú sa dojednal ak sa s prenajímateľom nedohodnete inak. Ak nájomca užíva byt aj po skončení nájmu, prenajímateľ môže podať návrh na vydanie veci (bytu) alebo návrh na vypratanie nehnuteľnosti (bytu). Ustanovenie § 676 ods. 2 Občianskeho zákon, ktoré počíta s obnovením nájmu k veci zo zákona, ak prenajímateľ nepodá na súd niektoré z uvedených žalôb do 30 dní, sa na nájom bytu nevzťahuje. Nájom bytu sa teda neobnoví, ak ho po uplynutí nájomca užíva a prenajímateľ proti nemu nepodá návrh na vypratanie bytu. Vzhľadom na to, že Vám zanikol nájom bytu Vás prenajímateľ môže vysťahovať.
mgr.robert.banos, 30. september 2018 - 16:48
Odpoveď pre Maria:
Odpoveď pre Maria: Dobrý deň, zákon o nájme a prenájme nebytových priestorov sa vzťahuje na nebytové priestory, ktorými sú miestnosti alebo súbory miestností, ktoré podľa rozhodnutia stavebného úradu sú určené na iné účely ako na bývanie. Nebytové priestory sa prenajímajú na účely, na ktoré sú stavebne určené. Podľa § 85 ods. 1 Stavebného zákona platí, že "Stavbu možno užívať len na účel určený v kolaudačnom rozhodnutí, prípadne v stavebnom povolení. Zmeny účelu užívania stavby, ktoré spočívajú v zmene spôsobu užívania stavby, jej prevádzkového zariadenia, v zmene spôsobu a v podstatnom rozšírení výroby alebo činností, ktoré by mohli ohroziť život a zdravie ľudí alebo životné prostredie, vyžadujú rozhodnutie stavebného úradu o zmene v užívaní stavby". Využívať teda nebytové priestory na účely bývania bez rozhodnutia stavebného úradu teda nie je v súlade so zákonom. Podľa ustanovenia § 3 ods. 3 Zákona o nájme a prenájme nebytových priestoroch platí, že Zmluva musí mať písomnú formu a musí obsahovať predmet a účel nájmu, výšku a splatnosť nájomného a spôsob jeho platenia. Napriek tomu, že Vaša zmluva obsahuje účel nájmu, tento je v rozpore so zákonom. Okrem iného však, pokiaľ ste využívali prenajatý priestor s inou osobou, mali ste vopred požiadať prenajímateľa ako vlastníka veci o súhlas. Na základe Vami uvedených informácii mám za to, že zmluva nebola uzavretá v súlade so zákonom. Pokiaľ s Vami prenajímateľ neuzavrel zmluvu ako podnikateľ, resp. nekonal tak v rámci svojej podnikateľskej činnosti, v takomto prípade nemáte status spotrebiteľa, a teda tento podnet nepatrí do pôsobnosti SOI, ktorá je orgánom štátnej kontroly vnútorného trhu vo veciach ochrany spotrebiteľa.
mgr.robert.banos, 20. september 2018 - 19:28
Dobry den pan advokat.Byvam
Dobry den pan advokat.Byvam uz vyse 25 rokov v podnajme.Skor tieto byty vlastnilo Statny majetok.Potom si to odkupil jeden pan.Nechal nas tu byvat s tym ze mi dal najomnu zmluvu. Ale ktora koncila v roku 2009.Odvtedy som ho ziadal aby mi predlzil najomnu zmluvu.Ale nereagoval dost dlhy cas niekolko rokov co teda do dnesneho dna.20.9.2018 v tomto byte byvam.A teraz tu byvam zo svojou priatelkou a jej synom.Pravidelne platim najom.No a vcera na vecer 19.9.2018 mi poslal SMS ze potrebuje uvolnit byt v ktorom byvam do 30.10.2018. Jedna sa mi o to ze najomnu zmluvu nemam teda nikdy nebola predlzena. Ma pravo ma vyhodit z bytu ked nemam zmluvu a teda k tomu datumu 30.10.2018?Bezdovodne a este za taky kratky cas a dal mi to vediet SMS-kou.Za radu a odpoved.Dakujem.
Rudolf, 20. september 2018 - 14:38
Odpoveď pre Petra: Dobrý deň, nakoľko ste už rozvedení, tak zánikom manželstva zaniklo aj Vaše bezpodielové spoluvlastníctvo. Avšak, spomínaný byt máte stále v spoločnom vlastníctve, nakoľko píšete, že zatiaľ nedošlo k vyporiadaniu Vášho bezpodielového spoluvlastníctva. Vzhľadom na uvedené, Vaša bývalá manželka nemôže bez Vášho súhlasu dať do prenájmu zatiaľ nevyporiadanú nehnuteľnosť, nakoľko poskytnutie bytu do nájmu nie je bežnou vecou a zákon v takýchto prípadoch vyžaduje súhlas oboch manželov. Ak jeden z nich s nájmom bytu nesúhlasí a dôjde k uzavretiu nájomnej zmluvy, táto sa považuje za relatívne neplatnú. Neplatnosti nájomnej zmluvy sa ale musíte dovolať na súde. Dalej, čo sa týka Vašich osobných vecí, potom bývalá manželka nemala dôvod brať tieto veci z bytu.
mgr.robert.banos, 8. september 2018 - 2:31
Dobrý deň. Som rozvedený, BSM
Dobrý deň. Som rozvedený, BSM ešte neprebehlo, nakoľko sa s exmanželkou nedá dohodnúť. Máme spoločný byt v ktorom ale nikto nebýva. Teraz sa moja exmanželka rozhodla bez môjho vedomia byt prenajať a mňa požiadala o dodržiavanie súkromia nového podnájomníka a vzala z bytu všetky moje osobné veci. Nakoľko som nevedel o takejto jej aktivite aké mám práva a povinnosti z tohto prenájmu? Môže byt prenajať bez môjho súhlasu? Ďakujem za odpoveď.
Peter , 7. september 2018 - 12:42
Dobry den pan Robert, chcem
Dobry den pan Robert, chcem sa informovat ako postupovat v pripade, ze som sa dostal do situacie, kde byvam v podnajme v nebytovych priestorov (povodne kancelarie, je tu 7 "izieb"). Prvy bod zmluvy o ucele najmu je: Ucelom najmu je vyuzivanie nebytovych priestorov na byvanie. Je to podla vas v poriadku? Myslim si, ze porusuje kolaudacny zakon a zakon o najme a prenajme nebytovch priestorov (nebytove priestory sa mozu prenajim iba na ucely v sulade s kolaudacnym zakonom), dalej v zmluve nieje presne urcena cena najmu za nebytove priestory a cena za energie ( je to zahrnute v cene najmu) co je tiez v rozpore so zakonom o najme a prenajme nebytovych priestorov (Zákon č. 116/1990 Zb. Zákon o nájme a podnájme nebytových priestorov prve 4 paragrafy a § 85 ods. 1 zákona č. 50/1976 Zb. o územnom plánovaní a stavebnom poriadku -stavebný zákon). Je takato zmluva platna? Dalsi bod, ktory ma trapi je ze: najomca nie je opravneny prenechat nebytove priestory do podnajmu tretej osobe. Ide o to ze urcity cas (asi 6 -7 tyzdnov) so mnou byvala dalsia osoba v prenajatom priestore, od ktorej som nebral peniaze za najom ani sme nemali ziadnu zmluvu. Bol som ochotny zaplatit cenu za energie za dalsiu osobu s cim prenajimatel nesuhlasil lebo sa mu to neoplati, nasledne si pytal aby dotycna osoba zaplatila 10€ za noc plus 2,50€ za energie za noc v uz prenajatej a zaplatenej izbe, pritom v zmluve nic take nie je a nema ani dostupny cennik, cenu si vymyslel. Najom koncim a mal by mi vratit kauciu, ktoru ale chce pouzit prave na uspokojenie za dalsiu osobu. Prosim Vas pan Robert, co si myslite o tejto zmluve, je platna? A o ubytovani dalsej osoby a ceny za to? Je toto podnet vhodny pre Slovenshu ochodnu inspekciu? Vopred velmi pekne dakujem za vasu odpoved.
Mario, 7. september 2018 - 8:47
Dobry den..chcem sa
Dobry den..chcem sa informovat vo veci podnajmu...Resila som s priatelom spolocny podnajom, no rozisli sme sa nie v dobrom...Ako je to s uzivanim bytu, ak som na najomnej zmluve vedena ako najomca bytu iba ja, platby (cize najom) som vyplacala ja z mojho uctu, on iba prispel na zariadenie bytu a to ho vyplatim, respektive si dotycne zariadenie vezme so sebou..... Ma pravo tu byvat a uzivat byt, ak si neprajem aby byval s nami, lebo mi v tomto zmysle oznamil, ze tu bude byvat aj ked sme sa rozisli? Dakujem za odpoved
Zaneta, 5. september 2018 - 14:30
Odpoveď pre Michaelu :
Odpoveď pre Michaelu : Dobrý deň, pokiaľ ide o skončenie nájmu bytu, v zmysle ustanovenia § 711 ods. 1 písm. d) OZ platí, že Prenajímateľ môže vypovedať nájom bytu, ak nájomca hrubo porušuje svoje povinnosti vyplývajúce z nájmu bytu najmä tým, že nezaplatil nájomné alebo úhradu za plnenia poskytované s užívaním bytu za dlhší čas ako tri mesiace. Na základe uvedeného Vám prenajímateľ môže vypovedať nájom bytu, pričom však Vaša výpovedná lehota plynie odo dňa doručenia výpovede a v zmysle zákona je trojmesačná. Podľa ustanovenia § 712a ods. 3 platí, že "Ak sa nájomný pomer skončil z dôvodu podľa § 711 ods. 1 písm. d) nájomcovi, ktorý preukáže, že je v hmotnej núdzi z objektívnych dôvodov, nájomca má právo len na náhradné ubytovanie. V iných prípadoch skončenia nájomného pomeru z dôvodu podľa § 711 ods. 1 písm. d) nájomca nemá právo na bytovú náhradu; ak ide o dôvod hodný osobitného zreteľa, má nájomca právo na prístrešie." Podľa ustanovenia § 712 a ods. 4 platí, že Ak sa nájomný pomer skončil z dôvodov uvedených v odseku 3 nájomcovi, ktorý sa stará o maloleté dieťa alebo o bezvládnu osobu, ktorí sú členmi jeho domácnosti, a ak to pomery prenajímateľa umožňujú, poskytne sa mu namiesto náhradného ubytovania náhradný byt. Náhradný byt môže mať horšiu kvalitu a menšiu obytnú plochu, ako má byt, ktorý má nájomca vypratať. Náhradný byt mu možno poskytnúť aj mimo obce, v ktorej sa nachádza ním vypratávaný byt. Vzdialenosť náhradného bytu musí však umožniť dennú dochádzku do práce. Ak ste sa ocitli v hmotnej núdzi z objektívnych dôvodov, nemáte prostriedky na úhradu nájomného, zákon Vám poskytuje ochranu v zmysle vyššie uvedeného. V každom prípade je ale potrebné svoj dlh na nájomnom vyrovnať, nakoľko na toto má prenajímateľ právo. V prípade ak toto neuhradíte, prenajímateľ bude mať právo domáhať sa svojho nároku súdnou cestou.
mgr.robert.banos, 15. jún 2018 - 14:19
Dobrý deň p advokát prosím o
Dobrý deň p advokát prosím o radu: V roku 2010 mi bol pridelený mestský nájomný byt §43 § 685 Obč.zákonníka na dobu neurčitú. Mesto však na schôdzi mestského zastupiteľstva navrhlo zrušenie zmlúv na dobu neurčitú všetkým nie len mne a nahradiť zmluvou na dobu určitú podľa zákona o krátkodom nájme z roku 2014 + 6 mesačné nájomné ako zábezpeku / uvádzam,že pri preberaní bytu som už zábezpeku platila a to 3,300€ nájom na 3 roky dopredu.Je tento postu mesta správny? Musím podpísať novú zmluvu a prijať nové podmienky mesta?A ešte zaslali list,kde mám zdokladovať príjmy rodiny za rok 2017,kde vo VZN mesta sa uvádza,že počas trvania zmluvy sa na zmenu podmienok neprihliada. Ďakujem pekne za odpoveď.
Nina, 2. jún 2018 - 11:55
Dobry den.chcem sa opytat,mam
Dobry den.chcem sa opytat,mam prenajaty byt od obce na dobu urcitu ,najom konci 30.6.2018.Vzdy sa podava ziadost 2mesiace pred ukoncenim najmu o predlzenie na dalsie obdobie to je 3 rokov.V byte byvame 5 rokov.Na zaciatku sme davali zabezpeku vo vyske 6 mesiacov.Ziadost mam podanu,aleee...Byt nam bol prideleny ako rodine,manzel ja a 2 deti.Manzel sa odstahoval zo spolocnej domacnosti a v byte som ostala len ja s detmi.Aby som si situaciu riesila,poziadala som o predlzenie najomnej zmluvy na dalsie obdobie aj zaroven o vymenu o mensi byt s najomnikmi ktory chcu moj vecsi byt.Kym sme zili s manzelom boli tam aj nedoplatky voci najmu,ktore som vyrovnala z vlastnych prostriedkov .Na rozvod som nepodala z dovodu nedostatocnych financii,ale na vyzivne som podala.Uz bol aj sud,ale manzel sa nedostavil ani nereagoval.Moja otazka znie,musi manzel suhlasit s vymenou bytu aj ked uz tu nebyva?Na ziadost som uviedla ze ziadam ak mi bude vymena schvalena,chcem abh byt bol pisany len na moje meno.Druha moja otazka znie,ak mi nepredlzi obec najom a konci 30.6 to musim ten den vypratat byt aj ked nemam kam a neplynie tam ziadna vypovedna lehota aj ked mam male deti?A posledna otazka,ak mi obecne zastupitelstvo neschvali predlzenie najmu,je tam dajaka moznost odvolat sa??Hlavne sa mi jedna o to,ze zastupitelstvo zasada 18 a to je len 12 dni si nieco zohnat na byvanie.Dakujem za odpoved
Valika, 2. jún 2018 - 8:59
Dobry den chcem sa opitat
Dobry den chcem sa opitat poprosit o rada. Sme v prenajme ocitli sme sa v zlej financnej situaciji partnerovi zablokoval ucet exekutor uz 2mesiace sme poriadne nezaplatili najom sme ochotni to vsetko riadne zaplatit len maitel sa nam vihraza tim ze bude mat papiere od advokatky a ze musime ihnet opustit byt. Zmluvu mame na neurciti. Byvame tu uz4mesiace .ma naro pravo mame 2male deti. Dakujem pekne.
Michaela, 20. máj 2018 - 10:12
Odpoveď pre Slávku :
Odpoveď pre Slávku : Dobrý deň, na základe Vami poskytnutých informácií teda platí, že máte v Zmluve o krátkodobom nájme bytu dohodnutú zmluvnú pokutu pre prípad ak ukončíte nájom do 9 mesiacov, a to vo výške 300,- Eur. Pokiaľ ide o skončenie nájmu, podľa Vašich slov rozsah týchto možností nie je vo Vašej zmluve dostatočne podrobne upravený. Podľa ustanovenia § 7 ods. 2 písm. d/ Zákon o krátkodobom nájme bytu platí, že "Nájomca môže vypovedať krátkodobý nájom bytu, ak je daný iný dôvod výpovede dohodnutý v nájomnej zmluve, pre ktorý nemožno spravodlivo požadovať trvanie nájomného pomeru." V zmluve však nemáte dohodnuté dôvody výpovede podrobnejšie. Pokiaľ ide o možnosť odstúpenia od zmluvy, spomínate ustanovenie § 6 písm. d/, podľa ktorého písomným odstúpením od nájomnej zmluvy jednej zo zmluvných strán za podmienok uvedených v nájomnej zmluve alebo podľa tohto zákona a nájomná zmluva sa zrušuje okamihom doručenia odstúpenia od nájomnej zmluvy druhej zmluvnej strane, opomenuli ste však ustanovenie § 7 ods. 5 , na základe ktorého platí, že "Nájomca je oprávnený od nájomnej zmluvy odstúpiť, ak predmet nájmu nebol odovzdaný v stave spôsobilom na dohodnuté užívanie alebo ak prenajímateľ v rozpore so zákonom jednostranne zmenil výšku nájomného a úhrad za plnenia poskytované s užívaním bytu a jeho príslušenstva." Nakoľko Vám v zmluve absentuje niekoľko možností spôsobov skončenia nájmu, v zmysle zákona, máte buď možnosť upraviť si obsah zmluvy dodatkom na základe vzájomnej dohody, ktorý bude podpísaný oboma zmluvnými stranami, prípadne máte možnosť postupovať podľa ustanovenia § 6 písm. b/ kedy platí, že krátkodobý nájom bytu zanikne písomnou dohodou medzi prenajímateľom a nájomcom.
mgr.robert.banos, 17. marec 2018 - 16:45
Odpoveď pre Zuzanu: Dobrý deň, v danom prípade je dôležité ako máte ustanovené možnosti a podmienky skončenia nájomnej zmluvy, ktorú máte uzatvorenú s obcou. Ak táto zmluva neustanovuje skončenie nájmu bytu, tak je dôležité všeobecne záväzné nariadenie, na základe ktorého Vám bol byt pridelený. V ňom môže byť tiež ustanovené skončenie nájmu bytu s nájomcom. A ak ani jeden z týchto dokumentov neustanovuje skončenie nájmu bytu, tak platia ustanovenia zákona, konkrétne Občianskeho zákonníka 40/1964 Z.z., ktorý hovorí: - ak sa prenajímateľ a nájomca nedohodnú na skončení nájomnej zmluvy, prichádza do úvahy jej skončenie len výpoveďou a to pri nájme nehnuteľných vecí v trojmesačnej výpovednej lehote. Avšak prenajímateľ môže skončiť nájom bytu len z presne vymedzených dôvodov a to ak a) prenajímateľ potrebuje byt pre seba, manžela, pre svoje deti, vnukov, zaťa alebo nevestu, svojich rodičov alebo súrodencov, b) nájomca prestal vykonávať prácu, na ktorú je nájom služobného bytu viazaný, c) nájomca alebo ten, kto je členom jeho domácnosti, hrubo poškodzuje prenajatý byt, jeho príslušenstvo, spoločné priestory alebo spoločné zariadenia v dome alebo sústavne narušuje pokojné bývanie ostatných nájomcov alebo vlastníkov bytov, ohrozuje bezpečnosť alebo porušuje dobré mravy v dome, d) nájomca hrubo porušuje svoje povinnosti vyplývajúce z nájmu bytu najmä tým, že nezaplatil nájomné alebo úhradu za plnenia poskytované s užívaním bytu za dlhší čas ako tri mesiace, alebo tým, že prenechal byt alebo jeho časť inému do podnájmu bez písomného súhlasu prenajímateľa, e) je potrebné z dôvodu verejného záujmu s bytom alebo s domom naložiť tak, že byt nemožno užívať, alebo ak byt alebo dom vyžaduje opravy, pri ktorých vykonávaní nemožno byt alebo dom najmenej počas šiestich mesiacov užívať, f) nájomca prestal spĺňať predpoklady užívania bytu osobitného určenia alebo predpoklady užívania bytu vyplývajúce z osobitného určenia domu, g) nájomca využíva byt bez súhlasu prenajímateľa na iné účely ako na bývanie.
mgr.robert.banos, 4. marec 2018 - 18:14
Odpoveď pre Annu:
Odpoveď pre Annu: Dobrý deň, aj keď sa rozhodnete, že dom predáte, nemusíte kúpnu cenu znížiť, v zmluve možno dohodnúť, že sa kúpna cena zaplatí napr. v dvoch splátkach, prvú časť, t.j. sumu, ktorú získajú kupujúci z hypotéky, zaplatia napr. pri podpise zmluvy a druhú časť najneskôr do 6 mesiacov, alebo ako sa dohodnete, podľa toho, kedy by bol spotrebný úver aktuálny. Pokiaľ však dom nechcete predať, stačí im to jednoducho oznámiť a zároveň upozorniť na skutočnosť, že nájom bol dojednaný na dobu určitú, t.j. do 31.3.2018, preto sa 1.4.2018 musia z domu vysťahovať. Pokiaľ dom neopustia, môžete im poslať písomnú výzvu na vypratanie nehnuteľnosti, v ktorej určíte dodatočnú lehotu, v rámci ktorej sú povinní vysťahovať sa z domu, vzhľadom na to, že nehnuteľnosť užívajú neoprávnene. Ak sa tak nestane ani napriek výzve, môžete sa obrátiť na príslušný súd so žalobou na vypratanie nehnuteľnosti.
mgr.robert.banos, 4. marec 2018 - 17:48
Študoval som si Váš vzor
Študoval som si Váš vzor zmluvy o nájme bytu v súlade s §663 a nasl. podla Občianskeho zákonníka a v kapitole VI. Všeobecné ustanovenia som našiel bod 3 3. Nájomca, v prípade ukončenia nájmu z akéhokoľvek dôvodu, nemá nárok na náhradný byt ani náhradné ubytovanie. Ste si istý že je toto ustanovenie v súlade s Občianskym zákonníkom ???? Moje pochybnosti pramenia s ustanovenia § 712 a § 712a ktoré stanovujú povinnosť zabezpečenia bytovej náhrady - minimálne pri výpovedi nájmu prenajímateľom v zmysle ustanovenia § 711 odst.1, písm a) Prenajímateľ môže vypovedať nájom bytu, ak a) prenajímateľ potrebuje byt pre seba, manžela, pre svoje deti, vnukov, zaťa alebo nevestu, svojich rodičov alebo súrodencov a ustanovenie o bytovych náhradách § 712a jasne ustanovuje že. (1) Ak sa nájomný pomer skončil z dôvodov podľa § 711 ods. 1 písm. a), e) alebo písm. f) alebo z dôvodu podľa § 711 ods. 1 písm. b) nájomcovi, ktorý prestal vykonávať prácu, na ktorú je nájom služobného bytu viazaný, z dôvodu na strane zamestnávateľa5f) alebo z dôvodu, za ktorý zamestnávateľ zodpovedá podľa osobitných predpisov,5g) nájomca má právo na náhradný byt, ktorý je veľkosťou obytnej plochy, vybavením, umiestnením a výškou nájomného primeraný bytu, ktorý má vypratať, a to s prihliadnutím na jeho životné a pracovné potreby. Nájomca má tiež právo na úhradu nevyhnutných výdavkov spojených so sťahovaním. V iných prípadoch skončenia vykonávania práce, na ktorú je nájom služobného bytu viazaný, nemá nájomca, ktorému bola daná výpoveď z dôvodu podľa § 711 ods. 1 písm. b), právo na bytovú náhradu. Vďaka za Váš čas
Peter P, 28. február 2018 - 11:54
Dobrý deň, chcem sa spýtať ako správne postupovať. Moja mamina a so sestrou rozhodli predať rodičovský dom aj s priľahlými pozemkami. V októbri 2017 našla realitka kupca Je to rodina s dvoma maloletými deťmi, ale kupujúci nie sú zosobášení., čiže žijú iba ako partneri. Matka detí si začala vybavovať úver na kúpu domu a chceli sa do domu nasťahovať do Vianoc. Mama so sestrou v dobrom úmysle im to umožnili, nakoľko vybavovanie ich úveru trvalo dlho, urobila sa s nimi nájomná zmluva od 1.1.2018 - 31.3.2018,.kde platia symbolický nájom 50,- € + 150,- záloha na réžiu domu (elektrika, plyn, voda). Nájomkyni okolo 20.1.2018 schválili hypotekárny úver a ešte mala mať schválený spotrebný úver. Spotrebný úver je neschválili, nakoľko bola mesiac na PN. Pani z realitky nám navrhuje, aby sme súhlasili s tou sumou hypotekárneho úveru a spotrebný vraj po pol roku môže začať znova vybavovať budúca majiteľka domu. Budúca majiteľka už spláca jeden úver a jej partner nemôže momentálne brať žiadny úver, lebo je vedený ako neplatič. Chceme za nimi zájsť a dať im zmluvu o ukončení nájmu k 31.3.2018. Chcem sa spýtať, či nebude problém kvôi vysťahovaniu, keď majú maloleté deti alebo ako správne postupovať. Samozrejme, že mama so sestrou by im radi predali dom, ale sú aj lajdáci lebo napr. prvý nájom zaplatili načas a pri druhom som ich musela urgovať, nakoľko meškali. Ďakujem za odpoveď.
Anna, 21. február 2018 - 23:14
Dobrý deň, prosím Vás pán
Dobrý deň, prosím Vás pán advokát, chcem sa opýtať, či je možné vypovedať zmluvu o nájme skôr, ak mám v zmluve uvedené v bode DOBA NÁJMU je uvedené, že ak nájomca UKONČÍ /nie je písané ako/ nájomca nájom do 9 mesiacov od prvého nájmu, zaplatí prenajímateľovi zmluvnú pokutu 300eur, .ale v bode ukončenie nájmu sme si nedohodli žiadne možnosti výpovede z nájmu, ktoré by sa ma týkali podľa zákona. Nájom je na dobu určitú podľa zákona o krátkodobom prenájme od 10.7.2017 do 30.6.2018. Čiže do 9 mesiacov môžem dať výpoveď a zaplatiť pokutu, ale čo napríklad 10. mesiac? V bode Ukončenie nájmu je uvedený jediný bod týkajúci sa toho, kedy môže nájomca vypovedať nájom, citujem: Nájomca môže vypovedať nájom pred uplynutím dohodnutej doby z dôvodu, že Predmet nájmu nie je spôsobilý na dohodnuté užívanie. A čo sa týka dôvodov odstúpenia: Nájomný pomer zanikne: d/ písomným odstúpením od Zmluvy jednej zo zmluvných strán za podmienok uvedených v tejto Zmluve alebo podľa Zákona. Akvšak sa v Zmluve nemôžu zužovať zákonné dôvody, tak by som mohla dať aj výpoveď podľa § 7 ods. 2 písm. d), aj keď z hore uvedeným je to v rozpore, alebo aj odstúpiť podľa § 6 písm. d), pretože v dobe nájmu je uvedené, že ak nájomca UKONČÍ /nie je písané ako/ nájomca nájom do 9 mesiacov od prvého nájmu zaplatí prenajímateľovi pokutu... atď.
Slavka, 20. február 2018 - 12:12
Adrián, 20. február 2018 - 11:58
Dobrý deň,chcela by som sa
Dobrý deň,chcela by som sa opýtať ,ak mám najomnú zmluvu uzatvorenu na dobu neurčitú,už 16 rokov,je možné že obecné zastupiteľstvo môže staré zmluvy rušiť a dávať nové na dobu určitú a pritom ešte žiadať aj polročnú zábezpeku ako u nových nájomníkov??Ďakujem
Zuzana, 18. február 2018 - 15:01
Odpoved pre Adriana:
Odpoved pre Adriana: Dobrý deň, áno, zákon o krátkodobom nájme bytu stanovuje, že nájomca môže vypovedať krátkodobý nájom bytu, ak došlo k ukončeniu jeho pracovného pomeru. Uvedené platí aj keď to nie je v zmluve uvedené. Výpoveď krátkodobého nájmu bytu musí byť písomná, pričom v záujme preukázania dôvodu výpovede by ste mali prenajímateľovi poskytnúť kópiu dokazujúcu skutočné skončenie Vášho pracovného pomeru. Krátkodobý nájom bytu sa následne skončí uplynutím výpovednej lehoty, ktorá začína plynúť dňom nasledujúcim po dni, v ktorom bola druhej zmluvnej strane doručená výpoveď. Výpovedná doba je jeden mesiac. Následne ste ako nájomca povinný na vlastné náklady vypratať byt a ten odovzdať prenajímateľovi v stave zodpovedajúcom obvyklému opotrebeniu, a to ku dňu skončenia nájmu, ak sa s prenajímateľom písomne nedohodnete inak.
mgr.robert.banos, 17. február 2018 - 11:58
Dobrý deň, prosím Vás, môžem
Dobrý deň, prosím Vás, môžem podľa zákona o krátkodobom prenájme dať výpoveď z nájmu z dôvodu ukončenia pracovného pomeru? V zmluve to nie je, ale zákon túto možnosť uvádza. Ako v tomto prípade postupovať?
Adrian, 16. február 2018 - 16:03
Odpoveď pre Sisu: Dobrý deň, podľa zákona o krátkodobom nájme bytu a podľa toho čo uvádzate, môže Váš nájom skončiť dohodou medzi Vami a prenajímateľkou alebo písomným odstúpením od nájomnej zmluvy za podmienok uvedených v nájomnej zmluve alebo podľa tohto zákona. V danom prípade je možné, že jej zaplatíte aj pokutu vo výške 300 eur, nakoľko nájom zrejme trval kratšie ako 9 mesiacov.
mgr.robert.banos, 16. február 2018 - 15:08
Odpoveď pre Simonu Balázsovú:
Odpoveď pre Simonu Balázsovú: Dobrý deň, odpoveď na otázku, či môže nájomca vymeniť vložku na zámku, nie je úplne jednoznačná, keďže táto otázka je predovšetkým vecou dohody zmluvných strán. Určite Vám preto odporúčam preštudovať si nájomnú zmluvu, ktorá môže obsahovať ustanovenie týkajúce sa predmetnej situácie. Zákon hovorí, že prenajímateľ je oprávnený požadovať prístup k veci za účelom kontroly, či nájomca užíva vec riadnym spôsobom. Zároveň však platí, že by mal prenajímateľ zabezpečiť nájomcovi nerušené užívanie nehnuteľnosti, preto by určite nemal ľubovoľne vstupovať do bytu. Skúste sa s prenajímateľom dohodnúť, povedzte mu, že táto situácia Vám nevyhovuje, navyše svojim konaním môže porušiť svoju povinnosť vyplývajúcu z nájomného vzťahu. Prípadne, ak sa s ním nedá dohodnúť, môžete prenajímateľa písomne vyzvať, aby upustil od konania, ktorým Vám bráni v riadnom užívaní bytu, v opačnom prípade budete nútená situáciu riešiť súdnou cestou.
mgr.robert.banos, 14. február 2018 - 12:04
Dobrý deň, chcem sa opýtať: Bývam v prenajatom byte a zmluvu mám uzavretú na dobu určitú do 30.6 na základe zákona o krátkodobom prenájme. Za akých okolností môžem dať výpoveď z nájmu skôr, ak sa ma netýkajú žiadne iné dôvody len dôvod d) ,ktorému celkom nerozumiem. s prenajímateľkou nemám dohodnuté žiadne iné dôvody, kvôli ktorým je možné predčasne ukončiť nájom, ale mám tu uvedené, že v prípade ak ukončím nájom do 9 mesiacov od prvého nájmu, musím zaplatiť pokutu vo výške 300 eur. Čiže mi týmto prenajímateľka umožnila podať výpoveď aj skôr? Ďakujem veľmi pekne za odpoveď.
Sisa, 12. február 2018 - 12:55
Dobrý deň, pán advokát chcela by som Vás poprosiť o radu čo robiť v prípade ak prenajímateľ má od bytu kľúč a tak môže hoci kedy vstúpiť do bytu bez vedomia nájomníka. Môže si nájomník vymeniť fab vložku aj v prípade, že by prenajímateľ nedal súhlas, kedže občiansky zákonník takúto možnosť nezahrňuje. Samozrejme prenajímateľ má právo vstúpiť do bytu, avšak nezdá sa mi korektné vstupovať do bytu bez ohlásenia. Za odpoveď vopred ďakujem
Simona Balázsová, 9. február 2018 - 14:22
Odpoveď pre Kristinu:
Odpoveď pre Kristinu: Dobrý deň, nakoľko som nemal možnosť vidieť Vašu nájomnú zmluvu, môžem Vám k veci poskytnúť iba všeobecné stanovisko. Podľa ustanovenia § 710 ods. 1 platí, že "Nájom bytu zanikne písomnou dohodou medzi prenajímateľom a nájomcom alebo písomnou výpoveďou." Nakoľko vo Vašom prípade nedošlo k skončeniu nájmu bytu výpoveďou, nemôže Vás viazať ani výpovedná doba, za ktorú by prenajímateľovi prináležalo odstupné resp. nájomné za určenú výpovednú dobu, berúc do úvahy i tú skutočnosť, že ste podľa Vašich slov nemali možnosť užívať predmet nájmu od 05.12.2017. Vo Vašom prípade je skôr podstatné sa zamerať na to, či ste mali ku dňu skončenia nájmu dňa 05.12.2017 vyrovnané voči prenajímateľovi všetky záväzky, a to nájomné vrátane poplatku za spotrebované energie, prípadne iné povinnosti dohodnuté v nájomnej zmluve.
mgr.robert.banos, 2. február 2018 - 11:02
Odpoveď pre Petra P:
Odpoveď pre Petra P: Dobrý deň, ustanovenie §676 ods. 2 Občianskeho zákonníka, ktoré upravuje obnovenie nájomného vzťahu neplatí pre úpravu práva nájmu bytu. Toto ustanovenie zákona možno použiť pri nájme nebytových priestorov, obytnej miestnosti ako aj v prípade podnikateľského nájmu hnuteľných vecí.
mgr.robert.banos, 31. január 2018 - 18:57
Odpoveď pre Marka:
Odpoveď pre Marka: Dobrý deň, v prvom rade Vám odporúčam preštudovať si kúpnu zmluvu, či obsahuje ustanovenie, ktoré sa týka tohto nájomného vzťahu, od toho bude totiž závisieť ďalší postup. Ak zmluva obsahuje ustanovenie, v zmysle ktorého na byte neviaznu žiadne práva tretích osôb, alebo ak takéto ustanovenie síce neobsahuje, predávajúci Vás ale ubezpečil, že Vám predá byt bez akýchkoľvek práv tretích osôb, t.j. byt ste kúpili v domnení, že nájomný vzťah neexistuje, môžete od zmluvy odstúpiť, prípadne žiadať zľavu z kúpnej ceny. Predpokladom je, že zistenú vadu nehnuteľnosti písomne uplatníte u predávajúceho bez zbytočného odkladu. V prípade, že zmluva obsahuje ustanovenie o tom, že nájomný vzťah v čase kúpy trval, resp. ste vedeli o tejto skutočnosti, žiaľ má predávajúci pravdu, pretože v takom prípade práva a povinnosti z nájomného vzťahu prešli na Vás ako nového vlastníka a predávajúci, t.j. pôvodný vlastník už nemá nič spoločné s týmto nájmom. Znamená to, že kúpou bytu ste sa stali zároveň prenajímateľom a ak máte záujem ukončiť predmetný nájomný vzťah, môžete tak urobiť iba Vy, nie pôvodný vlastník. V zmysle Občianskeho zákonníka totiž ak dôjde k zmene vlastníctva k prenajatej veci, vstupuje nadobúdateľ do právneho postavenia prenajímateľa.
mgr.robert.banos, 30. január 2018 - 15:58
Dobry den chcela bz som sa
Dobry den chcela bz som sa spytat. Od 1.12.2017 som mala prenajaty byt od kamaratky v rakusku. byt je jej. no 4.12.2017 ma napadol podnajomnik,ktory so mnou byval. riesili to policajti,boli sme priamo aj u tejto kamaratky v noci,aby bolo oboznamena co sa stalo.. pachatel ukradol i kluce od bytu a dva telefony. policii utiekol. 5.12.2017 cize hned den na to mna ale tato kamaratka vyhodila... ked som sa jej pytala ohladom najmu zmluvy,povedala ze to uz nech neriesim ze sa roztrha,ze byt sa uprace a pojdu novy podnajomnici... no teraz na konci januara sa ozvala s tym ze sa blizi februar a ja nemam zaplateny januar a ze ziada od datumu ukoncenia zmluvy este aj trojmesacne odstupne... mozem ako den ukoncenia zmluvy pouzit datum 5.12.2017 kedy ma vyhodila a uviest to ako dovod? a v zmluve mam mesacne odstupne nie troj,to sa musi platit aj ked ma vyhodila alebo len ked by som sama chcela odist?dakujem
Kristina, 30. január 2018 - 15:27
Odpoveď pre Luciu :
Odpoveď pre Luciu : Dobrý deň, v zmysle Občianskeho zákonníka platí, že "Nájomnou zmluvou prenajímateľ prenecháva za odplatu nájomcovi vec, aby ju dočasne (v dojednanej dobe) užíval". Je samozrejme Vašou voľbou, komu byt skutočne poskytnete k užívaniu, avšak je potrebné myslieť napríklad na situáciu, kedy môže dojsť k poškodeniu predmetu nájmu a Vy budete mať problém preukázať zodpovednosť osobe, ktorá právne nefiguruje na nájomnej zmluve. Samozrejme Vám ako prenajímateľovi zákon taktiež priznáva ochranu, v prípade ak nájomca nabude plniť svoje povinnosti. V zmysle ustanovenia § 679 ods. 3 platí, že "prenajímateľ môže kedykoľvek odstúpiť od zmluvy, ak nájomca napriek písomnej výstrahe užíva prenajatú vec alebo ak trpí užívanie veci takým spôsobom, že prenajímateľovi vzniká škoda alebo že mu hrozí značná škoda." Pokiaľ ide o zánik nájmu bytu v zmysle ustanovenia § 710 ods. 3, platí, že : ak bola daná písomná výpoveď, skončí sa nájom bytu uplynutím výpovednej lehoty. Výpovedná lehota je tri mesiace a začína plynúť prvým dňom mesiaca nasledujúceho po mesiaci, v ktorom bola nájomcovi doručená výpoveď. Prenajímateľ môže nájomcovi písomne určiť dlhšiu výpovednú lehotu. Na doručovanie písomnej výpovede nájmu bytu sa primerane použijú ustanovenia osobitného predpisu. V súvislosti s uvedeným a s Vašou poznámkou, že sa nájomcom bude slobodná matka odkázaná na štátne príspevky taktiež podotýkam, že v zmysle ustanovenia § 710 ods. platí, že ak bola daná výpoveď z dôvodu, že nájomca hrubo porušuje svoje povinnosti vyplývajúce z nájmu bytu najmä tým, že nezaplatil nájomné alebo úhradu za plnenia poskytované s užívaním bytu za dlhší čas ako tri mesiace, alebo tým, že prenechal byt alebo jeho časť inému do podnájmu bez písomného súhlasu prenajímateľa, a preukáže, že ku dňu doručenia výpovede bol v hmotnej núdzi z objektívnych dôvodov, výpovedná lehota sa predlžuje o ochrannú lehotu, ktorá trvá šesť mesiacov.
mgr.robert.banos, 28. január 2018 - 14:47